SAL-bestuur ‘weet nie of voorraad gesteel is’ | Maroela Media
JB Magwaza, voorsitter van die SAL-raad, het die parlement se staande komitee oor openbare rekeninge toegespreek oor die gekwalifiseerde ouditopinie wat die maatskappy van die ouditeur-generaal ontvang het.
“Die kwessie oor of daar diefstal binne die organisasie is en indien wel, hoe groot dit is… daar is ŉ hoë vlak van kommer hieroor, omdat ons nie die volle prentjie het nie,” het Magwaza gesê.
Ouditeur-generaal Kimi Makwetu se verslag, wat verlede maand aan die parlement voorgelê is, het uiteengesit hoe daar ŉ gebrek aan behoorlike rekordhouding en stelsels by die lugredery is om akkurate finansiële verslae te verseker. Die verslag het ook verwys na ŉ versuim om behoorlike stappe te doen om onreëlmatige, verkwistende en onnodige uitgawes te meet of te verhoed.
Magwaza het gesê ŉ “forensiese groep”, wat bestaan uit verskeie raadslede, is saamgestel om die kwessie te ondersoek.
Vuyani Jarana, uitvoerende hoof van SAL, het aan LP’s gesê hulle probeer “al die los drade hieroor bymekaar bring”.
“Die grootste deel van voorraadbestuur is om ŉ stelsel in plek te kry, daarom is ons besig met ŉ voorraadopname om SAP met AMOS [die SAL se twee rekeningkundige stelsels] te rekonsilieer,” het Jarana gesê.
“Soos dinge tans staan, kan ons nie sê daar is voorraad gesteel nie. Ons sal die twee stelsels moet rekonsilieer en verseker dat die twee databasisse met mekaar praat.”
Hoewel ŉ regeringsreddingsboei van R10 miljard gehelp het om van die SAL se bekommernisse aan te spreek, is die lugredery se leierskap steeds bekommerd oor die maatskappy wat ernstige kapitaalprobleme ondervind.
Skande op skande. Fire die hele lot.
Dit verbaas my nou glad nie.
did dood normal aan die ANC regering. ulle moet iets doen om ryk te word
Nou die dag n SAA BOEING op sleep gesien agter n Hilux aan oppad POLONIKWANE toe… sou hulle dalk begin soek?
Nou lekker gelag Johann. Skerp na beide kante toe!
Nee ek dink jy misgis jouself…n Hilux kan nie tou nie, en hy sou rol.
Ja nee die Raad weet nie of daar diefstal is nie…….wat het van “governance geword? Nuwe Raad net so useless soos die vorige een.
SAPS is alweer betrokke!
Mens wonder maar net, weet bestuur niks van die stelsel af nie? Weet die konsultante nie wat hulle doen nie of wat gaan aan?
Ek kan steeds nie verstaan hoekom die regering ‘n lugredery wil bedryf nie. Plaas dat hulle net betrokke bly by ACSA en die regte besigheid los vir kenners wat groot wins sal toon. ACSA kry dan steeds voordeel van die inkomste uit winsgewende privaatrederye.
OE! Ek sal my dood geskaam het as ek so ‘n groot gemors van ‘n eens suksesvolle juweel van ‘n besigheid gemaak het, soos die nou, mense wat die hoeveelheid van skade aanrig hoort innie tronk.
Die mense aan die stuur het geen skaamte oor hoe pateties hulle SAL bestuur. Meer bekommerd oor hulle vet salarisse as die verkwisting van geld wat na die armes kom gaan.
HerPik · 1 jaar gelede
Absolute skande hoe besighede in die grond in gedryf word. 10 miljard reddingsboei om bekommernisse aan te spreek? Geen land kan so aanhou nie? Een na vie dae ry ons weer donkiekar